כללי המים (רישיון ותכנית החדרה)

{{ח:התחלה}}
{{ח:כותרת|כללי המים (רישיון ותכנית החדרה), התשע״ה–2015}}

{{ח:פתיח-התחלה}}
{{ח:תיבה|ק״ת תשע״ה, 1204|כללי המים (רישיון ותכנית החדרה)|https://olaw.org.il/takanot/takanot-7510.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותה לפי {{ח:חיצוני|חוק המים#סעיף 44ב|סעיפים 44ב}}, {{ח:חיצוני|חוק המים#סעיף 44ה|44ה}} {{ח:חיצוני|חוק המים#סעיף 44כ|ו־44כ}} {{ח:חיצוני|חוק המים|לחוק המים, התשי״ט–1959}} (להלן – החוק), ולאחר שקוימו הוראות {{ח:חיצוני|חוק המים#סעיף 124יח|סעיף 124יח(ד) לחוק}}, קובעת מועצת הרשות הממשלתית למים ולביוב כללים אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: תכנית החדרה}}

{{ח:פנימי|פרק ב|פרק ב׳: רישיון החדרה}}

{{ח:פנימי|פרק ג|פרק ג׳: מדידת מים וכניסה למכון מים של מפיק מים מוחדרים}}

{{ח:סעיף|1|הגדרות}}
{{ח:ת}} בכללים אלה –
{{ח:ת|סוג=הגדרה}} ”אזור החדרה“ – כמשמעותו {{ח:חיצוני|חוק המים#סעיף 44ד|בסעיף 44ד(3) לחוק}};
{{ח:ת|סוג=הגדרה}} ”אתר האינטרנט“ – אתר האינטרנט של הרשות הממשלתית, שכתובתו www.water.gov.il;
{{ח:ת|סוג=הגדרה}} ”מד מים“ – מד מים המודד כמויות של מים מוחדרים שהופקו;
{{ח:ת|סוג=הגדרה}} ”מחדיר“ – מי שהחדיר מים לאקוויפר לפי רישיון החדרה כמשמעותו {{ח:חיצוני|חוק המים#סעיף 44ב|בסעיף 44ב לחוק}};
{{ח:ת|סוג=הגדרה}} ”מכון מים“ – מכון מים או באר של מפיק, המשמשים להפקה של מים מאקוויפר שאליו החדיר המחדיר מים;
{{ח:ת|סוג=הגדרה}} ”מנהל הרשות הממשלתית“ – מנהל הרשות הממשלתית למים ולביוב שמונה לפי {{ח:חיצוני|חוק המים#סעיף 124יט|סעיף 124יט לחוק}};
{{ח:ת|סוג=הגדרה}} ”מפיק“ – מפיק שקיבל ברישיון ההפקה והאספקה כמות מים להפקה בשל פעולת החדרה שביצע המחדיר;
{{ח:ת|סוג=הגדרה}} ”הרשות הממשלתית“ – הרשות הממשלתית למים ולביוב שהוקמה לפי {{ח:חיצוני|חוק המים#סעיף 124יא|סעיף 124יא לחוק}};
{{ח:ת|סוג=הגדרה}} ”תכנית החדרה“ – כמשמעותה {{ח:חיצוני|חוק המים#סעיף 44ד|בסעיף 44ד לחוק}}.

{{ח:קטע2|פרק א|פרק א׳: תכנית החדרה}}

{{ח:סעיף|2|הצגת תכנית ההחדרה ודרכי ההתנגדות}}
{{ח:תת|(א)}} תכנית החדרה תוצג לעיון הציבור לפי {{ח:חיצוני|חוק המים#סעיף 44ה|סעיף 44ה(א) לחוק}} באתר האינטרנט; העתק התכנית שיישלח לרשויות המקומיות יכלול הצעה לפרסם את התכנית באתר האינטרנט של הרשות המקומית.
{{ח:תת|(ב)}} הודעה על הצגת תכנית ההחדרה לעיון הציבור תפורסם בשני עיתונים יומיים ובעיתון בשפה הערבית וכן באתר האינטרנט; ההודעה תכלול את תיאור אזור ההחדרה, את הספקים והמפיקים שנמנו בתכנית לפי {{ח:חיצוני|חוק המים#סעיף 44ד|סעיף 44ד(א)(3)}} ואת הפרטים הטכניים בדבר הדרכים להגשת הצעות, טענות והתנגדויות לתכנית ההחדרה ואופן הגשתן (להלן – ההודעה).
{{ח:תת|(ג)}} על אף האמור בסעיף קטן (ב), התאפשר לציבור להירשם באתר האינטרנט, באמצעות הזנת כתובת דואר אלקטרוני, לקבלת עדכון בדבר פרסום תכנית החדרה לעיון הציבור, רשאית הרשות הממשלתית לפרסם את ההודעה על הצגת תכנית ההחדרה לעיון הציבור באתר האינטרנט בלבד, ובלבד שיתקיימו התנאים האלה:
{{ח:תתת|(1)}} ההודעה על הצגת תכנית ההחדרה לעיון הציבור באתר האינטרנט תפורסם בשפה העברית והערבית;
{{ח:תתת|(2)}} ההודעה על האפשרות לציבור להירשם באתר האינטרנט לקבלת עדכונים תפורסם באופן קבוע באתר האינטרנט.

{{ח:סעיף|3|הגשת עמדות בעניין תכנית ההחדרה}}
{{ח:תת|(א)}} מפיק, ספק וצרכן מים באזור ההחדרה, רשאים להגיש בתוך 30 ימים ממועד הצגת תכנית ההחדרה לפי {{ח:פנימי|סעיף 2|סעיף 2}}, את עמדתם המנומקת בכתב באשר לתכנית ההחדרה המוצגת.
{{ח:תת|(ב)}} העמדות יוגשו לרשות הממשלתית באמצעות מספר פקסימילה או יישלחו לכתובת דואר אלקטרוני שתפורסם בהודעה כאמור {{ח:פנימי|סעיף 2|בסעיף 2(ב)}}, ורשאית הרשות הממשלתית להורות על דרכים נוספות להעברת עמדות שיצוינו בהודעה כאמור.

{{ח:סעיף|4|דיון בתכנית החדרה}}
{{ח:תת|(א)}} הוגשה תכנית החדרה, יועברו התכנית והעמדות שהתקבלו לגביה לבחינת ועדה מקצועית מייעצת שימנה מנהל הרשות הממשלתית; בוועדה מקצועית כאמור יהיו חברים גורמים מקצועיים שעליהם יורה מנהל הרשות הממשלתית וכן נציג של משרד החקלאות, לפי המלצת המנהל הכללי של משרד החקלאות ופיתוח הכפר, ונציג של המשרד להגנת הסביבה, לפי המלצת המנהל הכללי של המשרד להגנת הסביבה.
{{ח:תת|(ב)}} הוועדה המקצועית המייעצת תבחן את תכנית ההחדרה והעמדות שהתקבלו ותעביר את המלצותיה בנוגע לתכנית למנהל הרשות הממשלתית, עם עותק למגיש התכנית; הוועדה המקצועית המייעצת רשאית להזמין לדיוניה גורמים נוספים שהיא מבקשת לקבל את עמדתם בנושא שנדון לפניה.

{{ח:קטע2|פרק ב|פרק ב׳: רישיון החדרה}}

{{ח:סעיף|5|תנאים ושיקולים למתן רישיון החדרה}}
{{ח:תת|(א)}} לא ייתן מנהל הרשות הממשלתית רישיון החדרה, אלא אם כן התקיימו כל התנאים האלה:
{{ח:תתת|(1)}} מנהל הרשות הממשלתית אישר את תכנית ההחדרה שהגיש מבקש הרישיון;
{{ח:תתת|(2)}} מבקש הרישיון הוא תאגיד שהתאגד כדין ושעיסוקו כולל פיתוח מפעלים ומיזמים בתחום המים; על אף האמור, מנהל הרשות רשאי לתת רישיון החדרה לתאגיד שעיסוקו אינו כולל פיתוח מפעלים ומיזמים בתחום המים, אם מטרת ההחדרה היא אחת מהמטרות שנקבעו לפי {{ח:חיצוני|חוק המים#סעיף 44ג|סעיף 44ג(3) לחוק}};
{{ח:תתת|(3)}} מבקש הרישיון הוא בעל זכויות מתאימות במקרקעין שלגביהם חלה תכנית ההחדרה, המאפשרות לו לבצע את התכנית;
{{ח:תתת|(4)}} מנהל הרשות הממשלתית שוכנע כי מבקש הרישיון נקט את כל האמצעים למניעת מטרדים תברואיים וסביבתיים, ולמניעת פגיעה במקורות המים הראויים לניצול, לרבות מקורות מים המשמשים לשתייה.
{{ח:תת|(ב)}} בבואו לשקול מתן רישיון החדרה, רשאי מנהל הרשות הממשלתית לשקול, בין השאר, את השיקולים האלה והכול בכפוף למצאי המים ולמצב ההידרולוגי:
{{ח:תתת|(1)}} השגת המטרה של ניצול מרב יבולי המים באגן;
{{ח:תתת|(2)}} מזעור הפגיעה במשתמשים קיימים לרבות ערכי טבע ונוף;
{{ח:תתת|(3)}} הבטחת איכות המים המנוצלים לאורך זמן;
{{ח:תתת|(4)}} השפעת הרישיון על הסביבה ועל מקורות מים אחרים;
{{ח:תתת|(5)}} לוח זמנים לביצוע תכנית ההחדרה;
{{ח:תתת|(6)}} היתכנות כלכלית של תכנית ההחדרה;
{{ח:תתת|(7)}} איכות המים המוחדרים לעומת איכות המים באזור ההחדרה; לעניין זה, בחינת איכות המים המוחדרים ואיכות המים בתת־הקרקע תיעשה מתוך ראייה של כלל המשתנים לקביעת איכות המים, ובשים לב לשימושים האפשריים של מקור המים שאליו מחדירים; מצא מנהל הרשות כי איכות המים המוחדרים נופלת מאיכות המים באזור ההחדרה, יבחן אם החדרת המים מבוצעת בתחום מוגבל ומוגדר מראש שבתת־הקרקע, ואם המים המוחדרים לא עלולים לחרוג מהתחום המוגבל ולא יסופקו לכל שימוש, לפני שהוכשרו והותאמו לשימוש שלו נועדו.
{{ח:תת|(ג)}} מנהל הרשות הממשלתית רשאי לסרב לתת רישיון החדרה אם ראה כי יש בהחדרת המים כדי להוסיף חומרים מזהמים למים המצויים בתת־הקרקע, וזאת גם אם החומר המזהם מצוי כבר במים שבתת־הקרקע.
{{ח:תת|(ד)}} אין באמור בסעיף זה כדי לחייב את מנהל הרשות להתיר החדרה אם מצא כי מסיבות הידרולוגיות או תפעוליות אין מקום לאפשר את ההחדרה.

{{ח:סעיף|6|תקופת הרישיון}}
{{ח:תת|(א)}} רישיון החדרה יינתן לתקופה של שנה ואולם רשאי מנהל הרשות הממשלתית לתת רישיון לתקופה ארוכה יותר, שלא תעלה על 3 שנים, אם ראה כי נסיבות הנוגעות לכמות המים המוחדרים, לאיכות המים ולתנאים ההידרולוגיים באזור ההחדרה מאפשרים זאת.
{{ח:תת|(ב)}} התבקש רישיון החדרה לצורך החדרת מים לפי תכנית מפורטת, שרשות המים אישרה לפי ”תמ״א 34ב/4 תכנית מיתאר ארצית משולבת למשק המים איגום מים עיליים, החדרה, העשרה והגנה על מי התהום“, שהודעה על אישורה פורסמה בילקוט הפרסומים 5704, התשס״ז, עמ׳ 3916, רשאי מנהל הרשות הממשלתית לתת רישיון החדרה שאינו קצוב בזמן אם הוכח, להנחת דעתו, כי הכמות המוחדרת באמצעות פעולת ההחדרה אינה עולה על הכמות שחלחלה אל תת־הקרקע לפני ביצוע התכנית המפורטת האמורה, וכי אין במתן הרישיון לתקופה שאינה קצובה כדי להשפיע על מצב המים שבתת־הקרקע; ואולם רשאי מנהל הרשות לבטל רישיון החדרה שאינו קצוב בזמן כאמור בסעיף קטן זה אם נוכח כי חל שינוי משמעותי שעלול להשפיע על מצב המים בתת־הקרקע מאז מועד מתן הרישיון.

{{ח:סעיף|7|תנאי הרישיון}}
{{ח:ת}} מנהל הרשות הממשלתית רשאי להוסיף על הפרטים שייקבעו ברישיון לפי {{ח:חיצוני|חוק המים#סעיף 44ז|סעיף 44ז לחוק}}, תנאי מן התנאים האלה:
{{ח:תת|(1)}} החובה לקבל אישור מגורם בעל סמכות לפי דין בדבר מניעה או צמצום של נזק או פגיעה מפגעים כתוצאה מפעולת ההחדרה;
{{ח:תת|(2)}} דרישות לעניין מדידת כמות המים המוחדרים והעברת דיווחים לרשות הממשלתית למים ולביוב לגבי כמויות המים;
{{ח:תת|(3)}} החובה לדווח נתונים לעניין השפעת תהליך ההחדרה על קידוחי ההפקה באזור ההחדרה;
{{ח:תת|(4)}} תנאים לעניין הפסקת פעולת ההחדרה במצבים מסוימים;
{{ח:תת|(5)}} תנאים נוספים הנגזרים באופן ייחודי מנסיבות הבקשה.

{{ח:קטע2|פרק ג|פרק ג׳: מדידת מים וכניסה למכון מים של מפיק מים מוחדרים}}

{{ח:סעיף|8|דיווח על כמויות מים מופקות}}
{{ח:ת}} מפיק יעביר למחדיר דיווח על כמויות המים שהפיק במכון המים; דיווח כאמור יועבר אחת לחודש, בשבוע הראשון שבו; הדיווח יכלול את סך כל הכמויות שהופקו ואת קריא מד המים.

{{ח:סעיף|9|כניסה למכון מים}}
{{ח:תת|(א)}} לא העביר מפיק את הדיווח האמור {{ח:פנימי|סעיף 8|בסעיף 8}}, או העביר דיווח חלקי או לא מספק לדעת המחדיר, רשאי המחדיר להיכנס למכון המים לצורך רישום קריא מד המים.
{{ח:תת|(ב)}} מחדיר המבקש להיכנס למכון מים לפי סעיף קטן (א), יפנה בכתב אל המפיק ויבקש לתאם מועד לכניסתו אל מכון המים לצורך קריאת מד המים.
{{ח:תת|(ג)}} מפיק שקיבל פנייה כאמור בסעיף קטן (ב), ישיב למחדיר בכתב בתוך 7 ימים ממועד קבלת הפנייה ויודיע למחדיר את המועד שבו יוכל להיכנס אל מכון המים ואת זהותו של הנציג מטעם המפיק, שיתלווה אל המחדיר; המועד האמור יהיה במסגרת ימי העבודה המקובלים ובשעות העבודה המקובלות ולא יאוחר מארבעה עשר ימים ממועד קבלת פנייתו של המחדיר.

{{ח:סעיף|10|אישור מנהל הרשות הממשלתית לכניסה למכון מים}}
{{ח:תת|(א)}} סירב מפיק לבקשתו של מחדיר לפי {{ח:פנימי|סעיף 9|סעיף 9(ב)}}, רשאי המחדיר לפנות למנהל הרשות הממשלתית בבקשה לאשר לו להיכנס למכון המים לצורך קריאת מד המים.
{{ח:תת|(ב)}} מנהל הרשות הממשלתית לא יאשר את כניסתו של מחדיר למכון מים אלא אם כן המפיק לא העביר דיווח מלא ומדויק לפי {{ח:פנימי|סעיף 8|סעיף 8}} או שהעביר דיווח חלקי או לא מספק, ובעל מכון המים לא העביר את המידע גם לאחר שמנהל הרשות הממשלתית התרה בפניו על חובתו להעבירו, וכי אם לא יעבירו רשאי מנהל הרשות לאשר את כניסתו של המחדיר למכון המים בלא הסכמתו.
{{ח:תת|(ג)}} אישר מנהל הרשות הממשלתית את בקשת המחדיר לפי סעיף קטן (א), יודיע על כך למחדיר ולמפיק; בהודעה כאמור יציין מנהל הרשות הממשלתית, כי האישור ניתן לפי {{ח:חיצוני|חוק המים#סעיף 44כ|סעיף 44כ לחוק}} וכי הפרעה לכניסת המחדיר שניתן לו אישור כאמור, עלולה לעלות כדי הפרה של {{ח:חיצוני|חוק המים#סעיף 156|סעיף 156(א)(5) לחוק}}.
{{ח:תת|(ד)}} קיבל המחדיר את אישור מנהל הרשות הממשלתית לפי סעיף קטן (ג), יודיע למפיק בכתב ובדואר רשום את מועד הגעתו למכון המים; המועד הנקוב יהיה בתוך זמן סביר ממועד ההודעה על החלטת מנהל הרשות הממשלתית, אך לא יאוחר מארבעה עשר ימים ממועד זה, ויהיה במסגרת ימי העבודה המקובלים ובשעות העבודה המקובלות.
{{ח:תת|(ה)}} מפיק שקיבל הודעה מהמחדיר לפי סעיף קטן (ד), יגיע אל מכון המים במועד הנקוב בהודעה ויאפשר למחדיר להיכנס אל מכון המים לצורך קריאת מד המים, ולפי הוראות {{ח:חיצוני|חוק המים#סעיף 44כ|סעיף 44כ(ב) לחוק}}.

{{ח:סעיף|11|ביטול תקנות}}
{{ח:ת}} תקנות המים (הצעות, טענות והתנגדויות לתכנית החדרה), התשכ״ו–1965 – בטלות.

{{ח:סעיף|12|תחילה}}
{{ח:ת}} תחילתם של כללים אלה שלושים ימים מיום פרסומם.

{{ח:חתימות|י״ג בניסן התשע״ה (2 באפריל 2015)}}
* '''אלכסנדר קושניר'''
יושב ראש מועצת הרשות הממשלתית למים ולביוב
{{ח:סוגר}}
{{ח:סוף}}
[[קטגוריה:בוט חוקים]]